Komisijas atzinums atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu Eiropas Parlamenta un Padomes direktīvai par kuģu radīto piesārņojumu un sankcijām, jo īpaši kriminālsankcijām, kuras nosaka par pārkāpumiem, kas saistīti ar piesārņojuma radīšanu ar ko groza Komisijas priekšlikumu saskaņā ar EK līguma 250. panta 2. punktu /* COM/2005/0216 galīgā redakcija - COD 2003/0037 */





[pic] | EIROPAS KOPIENU KOMISIJA | Briselē, 18.5.2005 COM(2005) 216 galīgā redakcija 2003/0037 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES DIREKTĪVAI par kuģu radīto piesārņojumu un sankcijām, jo īpaši kriminālsankcijām, kuras nosaka par pārkāpumiem, kas saistīti ar piesārņojuma radīšanu AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2003/0037 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES DIREKTĪVAI par kuģu radīto piesārņojumu un sankcijām, jo īpaši kriminālsankcijām, kuras nosaka par pārkāpumiem, kas saistīti ar piesārņojuma radīšanu AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 1. IEVADS EK Līguma 251. panta 2. punkta trešās daļas c) apakšpunktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Turpmākais ir Komisijas nostāja attiecībā uz Parlamenta pieņemtajiem grozījumiem. 2. PRIEKšVēSTURE Datums, kad priekšlikumu nosūtīta Eiropas Parlamentam un Padomei (dokuments KOM(2003)92 galīgais - 2003/0037(COD)) | 2003. gada 5. marts | Eiropas Ekonomikas un sociālo lietu komitejas atzinuma datums | 2003.gada 19. jūnijs | Datums, kad Eiropas Parlaments pirmajā lasījumā sniedzis savu atzinumu | 2004. gada 13. janvāris | Datums, kad ar kvalificētu balsu vairākumu pieņemta kopējā nostāja | 2004. gada 7. oktobris | Datums, kad Eiropas Parlaments otrajā lasījumā pieņēmis rezolūciju, kurā iekļauti 16 grozījumi kopējā nostājā | 2005. gada 23. februāris | 3. PRIEKšLIKUMA NOLūKS Priekšlikumam ir divi mērķi: - iestrādāt Kopienas tiesībās atbilstošos starptautisko tiesību noteikumus, ko piemēro piesārņojuma novēršanas un tā mazināšanas jautājumos. Tādējādi priekšlikumā ir pārņemti noteikumi, kas izklāstīti, pirmkārt, ANO Jūras tiesību konvencijā un, otrkārt, MARPOL - Starptautiskajā konvencijā par kuģu izraisītā piesārņojuma novēršanu - , jo īpaši tie noteikumi, kas attiecas uz piesārņojošu vielu nelikumīgu izplūdi jūrā; - panākt, lai personas, kas atbildīgas par šādu nelikumīgu izplūdi - ne tikai kapteiņi vai kuģu īpašnieki, bet arī fraktētāji un klasificēšanas sabiedrības -, būtu sauktas pie atbildības un konkrētos gadījumos tām varētu piemērot kriminālsankcijas. Tie ir jāsauc pie kriminālatbildības tad, ja šī izplūde ir veikta tīši, kā arī gadījumā, ja ir noticis negadījums rupjas nolaidības dēļ. 4. KOMISIJAS ATZINUMS PAR EIROPAS PARLAMENTA PIEņEMTAJIEM GROZīJUMIEM Parlaments otrajā lasījumā pieņēma 16 grozījumus Padomes kopējā nostājā. Komisija šos 16 grozījumus var pieņemt pilnībā tādus, kādus tos apsprieda trīspusējās sanāksmēs, kurās Komisija pilntiesīgi piedalījās. Tomēr Komisija vēlas izteikt šādas piezīmes par 27., 29., 33. un 37. grozījumu, kā arī par 2. grozījumu. - Grozījumi Nr. 27 un Nr. 33 par tā dēvēto „institucionālo” jautājumu Šie grozījumi atspoguļo Eiropas Parlamenta un Padomes panākto kompromisu kriminālsankciju jautājumā. Komisija grasās pieprasīt lai tad, kad notiks šīs direktīvas pieņemšana, attiecīgās Padomes sanāksmes protokolā tiktu iekļauts turpmākais paziņojums, kura saturu jau publiskoja 2005. gada 22. februāra plenārsēdes debašu laikā: „Komisija atzīmē, ka Eiropas Parlaments un Padome, pieņemot šo direktīvu, nav vēlējušies tajā iekļaut obligātu kriminālsankciju sistēmu par piesārņojošu vielu nelikumīgu izplūdi jūrā. Komisija uzskata, ka šādas rīcības dēļ šis dokuments neatbilst prasību līmenim, ko bija paredzēts šajā priekšlikumā izvirzīt, lai atturētu no turpmāku pārkāpumu izdarīšanas un sasniegtu vēlamos rezultātus jūras piesārņojuma novēršanas un mazināšanas jautājumos. Komisija norāda, ka Eiropadome, tiekoties Briselē 2003. gada martā, pieprasīja, „lai līdz 2003. gada beigām uz Komisijas nesen iesniegtā priekšlikuma pamata tiktu pieņemta sankciju, tostarp kriminālsankciju sistēma par pārkāpumiem saistībā ar piesārņojuma izraisīšanu, izveidojot tai attiecīgu juridisko pamatu”. Komisija uzskata, ka EK Līguma 80. panta 2. punkts ir šāds attiecīgs juridiskais pamats. Komisija turklāt atgādina savu nostāju, ka likumdevēja iestāde var izveidot kriminālsankciju sistēmu, kas atbilstu pirmā ES pīlāra instrumentu funkcijām, ja uzskata, ka tas ir vajadzīgs Kopienas mērķu sasniegšanai. Lai gan Komisija var atbalstīt likumdevēja pieņemto risinājumu, tā vienlaikus uzsver, ka šāda Komisijas rīcība neskar nostāju, ko tā ieņēmusi Tiesā saistībā ar lietu C-176/03, un saglabā savas institucionālās tiesības. - Grozījumi Nr. 29 un Nr.37 par krasta apsardzes dienestiem Komisija apstiprina, ka tā piekrīt šādai pieejai. - Grozījums Nr. 2 par starptautiskā kompensāciju režīma pārskatīšanu Komisija arī precizē to, ka kompromisu paketē nav iekļauts grozījums Nr. 2 par tā starptautiskā kompensāciju režīma pārskatīšanu, par kuru balsojums notika Transporta komitejā. Šā grozījuma nolūks bija izdarīt grozījumus 7. apsvērumā. Pēc Eiropas Parlamenta un Padomes aicinājuma Komisija saistībā ar 7. apsvērumu izdeva šādu paziņojumu: „Komisija atkārtoti apliecina savu apņemšanos turpināt atbalstīt dalībvalstis to centienos koordinēt savu nostāju IOPCF - Starptautiskā naftas piesārņojuma izraisīto zaudējumu kompensēšanas fonda - darba grupā attiecībā uz starptautiskās kompensēšanas sistēmas pārskatīšanu par naftas piesārņojumu izraisītajiem kaitējumiem. Komisija turpinās iedrošināt dalībvalstis ratificēt starptautiskās konvencijas, kas attiecas uz atbildību un kompensāciju izmaksu jūrniecības sektorā (tādas konvencijas kā, piemēram, 1996. gada Starptautiskā konvencija par atbildību un zaudējumu atlīdzināšanu sakarā ar bīstamu un kaitīgu vielu pārvadāšanu pa jūru (HNS konvencija), 2001. gada Starptautiskā konvencija par civilo atbildību par naftas piesārņojuma radītajiem zaudējumiem (tā sauktā „Bunkuru eļļas” konvencija), 2003. gada protokols 1992. gada Starptautiskajai konvencijai par starptautiskā fonda nodibināšanu naftas piesārņojuma radīto zaudējumu kompensācijai un 1996. gada protokols 1976. gada Konvencijai par atbildības ierobežošanu attiecībā uz jūras prasībām (LLMC konvencija)). Komisija apstiprina savu jau 2005. gada darba programmā publiskoto nodomu nākamajā likumdošanas paketē, kas attieksies uz kuģošanas drošību, iesniegt priekšlikumu attiecībā uz kuģu īpašnieku atbildību, kura nolūks būtu panākt, lai kuģu īpašniekus, kas iebrauktu kādas dalībvalsts ostā, segtu civiltiesiskās atbildības apdrošināšana gadījumos, uz kuriem neattiecas attiecīgas starptautiskās konvencijas.” 5. SECINāJUMI Komisija norāda, ka Eiropas Parlaments un Padome saskaņā ar šo direktīvu nevēlējās noteikt par obligātu kriminālsankciju sistēmas izveidi attiecībā uz nelikumīgu piesārņojošu vielu izplūdi jūrā. Šajā sakarā Komisija savā paziņojumā ir izteikusi nožēlu par nepietiekami augsto prasību līmeni, kas izvirzīts pašlaik izstrādes stadijā esošajā direktīvā. Neraugoties uz to, Komisija atzīst, ka sasniegtais rezultāts negroza ne tās priekšlikuma mērķus, ne arī priekšlikuma garu, un tādēļ šo kopējo nostāju var atbalstīt.